ওয়ান্ডারলা
ওয়ান্ডারলা হলিডেস লিমিটেড, ভারতে চিত্তবিনোদন পার্ক নির্মাতা এবং পরিচালনাকারী একটি কোম্পানি৷ এর প্রধান কার্যালয় ভারতের বেঙ্গালুরু হতে ২৮ কিলোমিটার(১৭ মাইল) দূরে বিদাদি এর নিকটে অবস্থিত৷ কোম্পানিটির পরিচালক হচ্ছেন কোচুসেফ চিট্টিলাপিল্লি এবং তার সন্তান অরুণ চিট্টিলাপিল্লি৷ ওয়ান্ডারলা নির্মিত এবং পরিচালিত প্রধান থিম পার্কটি একই ঠিকানায় অবস্থিত এবং এটি হচ্ছে কোম্পানটির নির্মিত দ্বিতীয় থিমপার্ক৷ এ পার্কটি ২০০৫ সালের অক্টোবর মাস হতে চালু হয়৷ পার্কটি ৮২ একর(৩৩ হেক্টর) জায়গা জুড়ে অবস্থিত৷ কোম্পানিটির নির্মিত প্রথম বিনোদন পার্ক, ওয়ান্ডরলা কচি ২০০০ সালে নির্মিত হয়৷ কোম্পানিটির তৃতীয় পার্ক নির্মিত হয় ২০১৬ সালের এপ্রিল মাসে৷ পার্কগুলো নির্মানের পেছনে ৭.৫ বিলিয়ন এর অধিক রূপি(প্রায় ১১০ মিলিয়ন ইউএস ডলার) খরচ করা হয়েছে৷